ลืมทานยาคุมมา 3-4 วัน เพราะพกกลับบ้านต่างจังหวัด แล้วลืมเอากลับมา เข้าวันที่ 4 มีเลือดออกเหมือนประจำเดือน อยากถามคุณว่าผิดปกติมั้ยคะ ปกติจะทานต่อเนื่อง ยาเม็ดสุดท้ายหมดวันจันทร์ที่ 8/4/2562 คะ
สวัสดีค่ะ หากลืมทานยาคุมกำเนิดมา 4 วัน ย่อมทำให้มีเลือดออกมา เพราะเยื่อบุโพรงมดลูกขาดการกระตุ้นจากฮอร์โมนจากยา เยื่อบุจึงหลุดลอกออกมากลายเป็นเลือด คล้ายกับการที่เราทานยาคุมจนครบ 21 เม็ด แล้วเมื่อผ่านไป 2-4 วัน ก็จะมีเลือดออกมาค่ะ ไม่ได้ผิดปกติอะไรหลังจากนี้ แนะนำให้นำยาคุมกำเนิดแผงใหม่มาเริ่มทานเลย ไม่ต้องทานยาคุมแผงเก่าอีก แต่ในช่วง 7 วันแรกที่เริ่มทานยาแผงใหม่นี้ ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ค่ะ